Parke Marino Yarari

Parke Marino Yarari of Santuario Yarari ta un zona marino di naturalesa protehá, ku ta konstituí pa e zona ekonómiko eksklusivo (EEZ, Exclusieve Economische Zone) di henter Hulanda Karibense.Beheer mariene biodiversiteit, Rijksdienst Caribisch Nederland Un EEZ ta un área ku ta ekstendé te ku 200 miya náutiko (370.4 km) for di e kosta di un estado y riba cua e estado ta eherce un kantidat di derechi, manera e derechi di eksplotá e materia prima disponibel, e derechi di piskamento i e derechi di investigashon sientífiko.

E santuario ta parti di e esfuerso internashonal pa konserva biodiversidat marino. E ta kontribuí na protekshon di e ekosistema di Hulanda Karibense, ku ta inkluí refnan di koral, habitat pa piska i otro organismonan marino ku tin balor ekológiko i ekonómiko.

 Deskripshon 
E zona ekonómiko eksklusivo di Hulanda Karibense ta kubri un área marino grandi di mas o ménos 25.000 km² rònt di e islanan Boneiru, Saba i Sint Eustatius. Na 2015 a instituí e parke cu tabata inkluí e zona EEZ di Boneiru i Saba i na 2018 a ekstendé esaki ku e zona EEZ di Sint Eustatius. Na 2023 el a wòrdu rekonosí ofisialmente komo parke di naturalesa.Yarari-reservaat erkend natuurpark, nu.cw (27 di sèptèmber 2023)

E palabra "yarari" ta bini di e idioma Taíno i ta nifiká “un lugá dushi”. E nòmber ta referí na un refugio natural destiná pa protehá i preservá mamífero marino, tiburon i chuchunan den Karibe Hulandes.

E parke ta duna protekshon na:BioNews special: Yarari Marine Mammal and Shark Sanctuary, Dutch Caribbean Biodiversity Database
 mas ku 20 diferente mamífero marino, inkluso bayena i dòlfeinnan.
 mas ku 30 espesie di tiburon i chuchu, ku ta habitá e awanan di e region.

E espesienan aki ta dependé di un ret di habitatnan interkonektá ku ta ekstendé dor di henter Karibe, inkluyendo lugánan vital pa yagmentu, krio i parto.Maak kennis met Yarari: het nieuwste natuurpark van het Caribisch gebied, naturetoday.com (27 di september 2023)

 Maneho 
Parke Marino Yarari ta wòrdu manehá dor di organisashonnan lokal di konservashon di naturalesa, manera STINAPA Boneiru, STENAPA St. Eustatius, i Fundashon pa Konservashon di Saba (SCF), den kolaborashon ku e entidat públiko di e islanan i ministerio hulandes di Agrikultura, Naturalesa i Kalidat di Kuminda (LNV). 

 Mira tambe 
 Awanan teritorial
 Sababank

Kategoria:Karibe Hulandes
Kategoria:Conservacion di Naturalesa
Kategoria:Geografia